
Ofici informatiu sobre la instal·lació d’activitats itinerants a la Fira Dolça
D’acord amb el que disposa la Llei 7/2013, de 26 de novembre, de règim jurídic d’instal·lació, accés i exercici d’activitats a les Illes Balears, les activitats que s’instal·lin dins l’àmbit de festes o esdeveniments populars hauran de complir el que estableix l’article 56 de l’esmentada norma, relatiu a la declaració responsable d’instal·lació, inici i exercici de l’activitat itinerant.
Per tal de poder instal·lar una activitat en aquest municipi, s’haurà de presentar a les Oficines Municipals (presencial o telemàticament) la documentació següent:
· Declaració responsable adjunta, degudament formalitzada.
· Resolució d’inscripció en el Registre Autonòmic d’Activitats Itinerants.
Amb aquest document, la persona interessada haurà de efectuar el pagament de la taxa corresponent per a la instal·lació i obertura de l’activitat.

Una vegada revisada aquesta documentació, la Policia Local lliurarà l’informe corresponent. 
Posteriorment, i abans de l’obertura al públic, un cop efectuat el muntatge de l’activitat, s’haurà de lliurar in situ a la Policia Local el certificat de muntatge degudament signat per tècnic competent. La Policia Local comprovarà l’adequació de la instal·lació.
Queda terminantment prohibit obrir l’activitat sense la supervisió i autorització prèvia de la Policia Local.

Horari de tancament de la Fira i activitats
· El dissabte 3 d’octubre, a partir de les 10.00 h, s’iniciarà el muntatge de les activitats, quedant prohibida la seva obertura durant aquest dia i comprovat que tenen el certificat de muntatge esmentat.
· Diumenge dia 4 d’octubre, la Fira Dolça comença a les 08.00h i finalitza a les 20.00h; en conseqüència, totes les activitats hauran de cessar i iniciar el seu desmuntatge en aquest moment.
· El desmuntatge haurà d’haver finalitzat, com a màxim, a les 00.00 h del mateix dia, i l’espai habilitat haurà de quedar completament lliure i en condicions adequades, atès que l’endemà és dia laborable i hi ha activitat escolar.
· En cas que l’activitat requereixi més temps per al desmuntatge i no sigui possible finalitzar-lo dins el termini establert de les 00.00 h, es podrà iniciar el desmuntatge abans de les 20.00 h, sempre que l’activitat cessi la seva obertura al públic dins l’horari fixat.

Règim sancionador
L’incompliment de les obligacions i terminis establerts en aquest ofici, així com l’obertura o manteniment de l’activitat sense la preceptiva supervisió de la Policia Local, podrà donar lloc a l’aplicació del corresponent règim sancionador previst en la normativa vigent, sense perjudici de les responsabilitats civils o penals que en puguin derivar.

Les seves dades personals seran usades per a la nostra relació i poder prestar-li els nostres serveis. Aquestes dades són necessàries per poder relacionar-nos amb vostè, la qual cosa ens permet l'ús de la seva informació dins de la legalitat. Així mateix, podran tenir coneixement de la seva informació aquelles entitats que necessitin tenir accés a la mateixa perquè puguem prestar-li els nostres serveis. Conservarem les seves dades durant la nostra relació i mentre ens obliguin les lleis aplicables. A qualsevol moment pot dirigir-se a nosaltres per saber quina informació tenim sobre vostè, rectificar-la si fos incorrecta i eliminar-la una vegada finalitzada la nostra relació. També té dret a sol·licitar el traspàs de la seva informació a una altra entitat (portabilitat). Per sol·licitar algun d'aquests drets, haurà de realitzar una sol·licitud per escrit a la nostra adreça, juntament amb una fotocòpia del seu DNI: AJUNTAMENT D'ESPORLES, PLAÇA DE L’AJUNTAMENT 1, 07190, ESPORLES  (Illes Balears). En cas que entengui que els seus drets han estat desatesos, pot formular una reclamació en l'Agència Espanyola de Protecció de Dades (www.agpd.es).

